Linuxdistribusjonen Ubuntu har ved siden av de ordinære versjonene, som støttes i omkring et år, såkalte LTS-versjoner – versjoner med langtidsstøtte, i opptil 5 år. Noe lignende gjelder den frie distribusjonen Fedora; de ulike versjonene støttes i mellom elleve og atten måneder, mens det kommersielle operativsystemet Red Hat Enterprise Linux har mellom ti til tretten års kundestøtte. Andre eksempler på langtidsstøtte er SUSE Linux Enterprise Server og Linux Mint.